Kristian Sundtoft

Kristian Sundtoft (1937–2015) var en norsk politiker og industrimann i Lillesand.

 Politiske og offentlige verv 
Han var fylkesordfører i Aust-Agder fra 1976 til 1983 og ordfører i Lillesand fra 1984 til 1987 og fra 1995 til 1999.«Kristian Sundtoft fyller 60 år 11. august». NTB (23. juli 1997). Han representerte Høyre, men meldte ut av partiet sent i 1998. I 1999 stilte han til valg for Venstre og fortsatte som kommunepolitiker.Valgresultater for Lillesand i Agderposten og Fædrelandsvennen 15. september 1999. Sundtoft satt i kommunestyre og fylkesting i til sammen 28 og 20 år.

Han var fylkesleder i Aust-Agder Høyre fra 1989 til 1995. Agderposten 13. november 1989 og 4. desember 1995.

Han var vara til Stortinget for Høyre i Aust-Agder i periodene 1965–1969, 1981–1985 og 1993–1997 og møtte i til sammen 30 dager.

Sundtoft var nestleder i KS fra 1980 til 1988 og styreleder i KLP.

 Utdannelse, yrkeskarriere og familie 
Sundtoft var utdannet siviløkonom fra NHH. Han var først kontorsjef i Agder Kjøpelag, senere regnskapssjef, økonomisjef og økonomidirektør i Norton AS i Lillesand, senere en del av Saint-Gobain, med ansvar for blant annet Arendal Smelteverk og en økonomisk fellesfunksjon for silisiumkarbidprodusenter i Norge og Nord-Amerika. Han var også ansatt som rådgiver i NHO.

Kristian Sundtoft var far til statsråd og fylkesdirektør Tine Sundtoft.

 Utmerkelser 
I 2005 ble han tildelt Kongens fortjenstmedalje i gull.

 Referanser 

 Eksterne lenker 


Kategori:Fylkesordførere i Aust-Agder
Kategori:Ordførere i Lillesand
Kategori:Høyre-ordførere i Aust-Agder
Kategori:Vararepresentanter til Stortinget
Kategori:Venstre-politikere i Aust-Agder
Kategori:Norske forretningsfolk
Kategori:Norske siviløkonomer fra NHH
Kategori:Kongens fortjenstmedalje i gull
Kategori:Personer fra Åmli kommune
Kategori:Fylkesordførere fra Høyre